google/wiki40b huggingface dataset:
Fuglsang Kunstmuseum

Historie

Museets historie har røtter tilbake til 1887 ved etableringen av Maribo Museum (i dag Museum Lolland-Falster), etter initiativ av blant andre brygger Carl Jacobsen (1842-1914). Fuglsang Kunstmuseum ble grunnlagt i 1890, og dagens institusjon ble utskilt som eget museum i 1966. Bygningen i Fuglsang ble ferdig i 2008.

Samlingen

Fuglsang Kunstmuseum har en samling på ca. 600 malerier av hovedsakelig danske kunstnere. Malerisamlingen strekker seg tidsmessig fra slutten av 1700-tallet til 1980-årene. 
Museet har en mindre samling fra den danske gullalder, med verker av Wilhelm Bendz, C.W. Eckersberg, Constantin Hansen, Jens Juel, Christen Købke, C.A. Kølle, J.Th. Lundbye, Martinus Rørbye og P.C. Skovgaard.
Fra tiden mellom 1890 og 1910 finnes malerier av blant andre Anna Ancher, Vilhelm Hammershøi, Oluf Hartmann, P.S. Krøyer, Johannes Larsen, Theodor Philipsen, L.A. Ring, Fritz Syberg og Olaf Rude.
Den tidlige danske modernisme er også et hovedtema i museet. Videre finnes verker av Henry Heerup, Asger Jorn, Ejler Bille og Carl-Henning Pedersen.
Museet også ca. 100 originalskulpturer, hovedsakelig i mindre formater.
Cobie Smulders

Tidlig karrière

Cobie Smulders jobbet tidligere som modell, men det var noe hun senere «på en måte hatet», og hun har fortalt at erfaring gjorde henne nølende om å ha skuespiller som en karrière: «Du vet at du går inn i disse rommene, og jeg har hatt opplevelsen av folk som dømmer deg fysisk så lenge, og jeg var over det. Men så var det liksom: "Å nei, jeg må faktisk utføre dette. Jeg må gjøre det bra, og jeg må ha en stemme, og jeg nå må jeg faktisk ha tanker.»

Som skuespiller

Smulders' første rolle som skuespiller var som gjest i science fiction-serien Jeremiah fra TV-nettverket Showtime, og hun har spilt i flere TV-serier siden, inkludert en tilbakevendende rolle i The L Word. På New York-scenen, har hun opptrådt i Love, Loss, and What I Wore fra minst 10. juni til 27. juni 2010. Hennes første permanente roller i serier var i den kortlivede ABC-serien Veritas: The Quest, og som TV-reporter Robin Scherbatsky på CBS-serien How I Met Your Mother, som raskt ble en suksess, og ble pågående i ni sesonger. Joss Whedon har antydet at han anså henne for rollen som Wonder Woman i sitt utkast til en selvtitulert film, som ikke gikk inn i produksjon. Smulders spilte Maria Hill i Whedons actionfilm The Avengers og gjentok rollen i premièren av TV-serien Agents of S.H.I.E.L.D., og begge Russo brødrenes actionfilmer; Captain America: The Winter Soldier i 2014 og The Avengers: Age of Ultron i 2015.

Privatliv

Cobie Smulders og den amerikanske skuespilleren Taran Killam ble forlovet i januar 2009, og giftet seg 8. september 2012 i Solvang, California. Paret har én datter, Shaelyn Cado Killam, som ble født 14. mai 2009.
Smulders bor for tiden i Los Angeles i California.
Kungliga Musikaliska Akademien

Kungliga Musikaliska Akademien er et svensk akademi grunnlagt av Gustav III i 1771. Akademiet har som formål å fremme tonekunsten og musikklivet. Det er i dag (2015) det eldste musikkakademi nord for alpene. Akademiet har lokaler i Utrikesministerhotellet på Blasieholmen i Stockholm.
Stor vannkalv

Utseende

Stor vannkalv  har en oval fasong slik som hos alle vannkalver. Hode, bryst og bakkropp danner én kurve, noe som reduserer vannmotstanden når de svømmer. Hodet er bredt og noe skovlformet (med en mer eller mindre skarp fremkant). Brystet (pronotum) er bredere enn langt. Kroppen er nokså flattrykt, mye bredere enn høy. Hannene har glatt overflate på dekkvingene, mens hunnen har langsgående riller. Fasettøynene er relativt små og ikke utstående. Antennene er trådformede. 
Den er mellom 30 og 35 millimeter lang som voksen. Larven er i sine siste larvestadier omtrent dobbelt så stor.
Fargen er svart med gule sidekanter langs kroppen. Brystskjoldet (pronotum) er kantet med gult hele veien rundt. 
Hunnen har almindelige framføtter, mens hannen har brede framføtter.  De er utvidet med noen sugeskåler den bruker under parring, for å holde seg fast på hunnens rygg. Bakbeina er typiske for vannkalver. Leggene (tibiae) og fotleddene (tarsene) er avflatet og utstyrt med tette frynser av lange hår som virker som årer.

Levevis

De voksne billene, og særlig larvene, er grådige rovdyr. De lever av andre mindre dyr, som insekter, men også små fisker.  Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig.
Stor vannkalv finnes i stillestående ferskvann, både i mer næringsfattige myrdammer og i vegetasjonsrike (næringsrike) dammer. De har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.
Stor vannkalv tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vannkalvens indre og ytre organer endres.  Stor vannkalv lever i ferskvann både som larver og som voksne. Det eneste stadiet som er på land er puppestadiet. Når larven er fullt utvokst i juli, kryper den på land, graver ut et kammer i løs jorden eller lignende, hvor puppestadiet tilbringes. 
Stor vannkalv kan leve flere år.
Slik ho er

Slik ho er er et musikkalbum med PK & DanseFolket, utgitt den 8. juni 2012.
Patrick Stump

Barndom

Patrick Stump kommer fra en musikalsk familie. Faren hans, Dave Stumph, er folkesanger, og hans eldre bror, Kevin, er fiolinist. Patrick har spilt trommer i flere band i løpet av High School, blant andre: Public of Infection, Xgrinding processX and Patterson. 
Han var også med i "Paradox", Et teaterstykke som studenter framførte på Glenbrook South fra 2001–2002.

Karriere

Da Stump ble med i Fall Out Boy, hadde han verken sunget i et band før, eller tatt sangtimer. Han, Joe Trohman, Andy Hurley og Pete Wentz utgjør bandet. Da Stump ble med i bandet spilte han trommer, men etter at resten av bandet fant ut at han kunne synge, overtalte de han til å bli hovedvokalist istedet. 
Selv om Stump har vokalen i Fall Out Boy, er det Pete Wentz som fungerer som frontfiguren i bandet. Pete Wentz og Patrick Stump skriver det meste av musikken til bandet. Wentz e-mailer store filer med sangtekster til Stump, og så setter han det sammen til musikk. "Jeg antar at Patrick er et musikalsk geni" sier gitaristen Joe Trohman.
Som produsent har Stump jobbet med The Hush Sound og Gym Class Heroes.
Halsnøy kloster

Halsnøy kloster ble bygget på 1100-tallet og ligger på Halsnøya i Kvinnherad kommune, Hordaland fylke.
Halsnøy kloster var et av fem augustineranlegg i middelalderen. Ifølge en senere, men likevel antatt troverdig, skriftlig kilde skal klosteret være grunnlagt i 1163–64 av jarlen Erling Skakke, i sammenheng med at sønnen Magnus Erlingsson ble kronet til norsk konge. Halsnøy kloster fikk i løpet av middelalderen store jordeiendommer og ble et av de rikeste klostrene i norsk middelalder.
Ved reformasjonen i 1536 ble klosteret nedlagt og gikk da over til å være krongods, i likhet med mange andre klostereiendommer i Norge. Fra 1539-1659 ble Halsnøy kloster organisert som et len med egen lensherre. I 1664 ble lenet slått sammen med Hardanger amt til Søndhordland og Hardanger fogderi under Bergenhus stiftamt. Futen, Kammerråd Andreas Juel fikk i 1758 kjøpe futegården Kloster. Det meste av klostergodset ble solgt i siste halvdelen av 1700-tallet. Fra 1758 og fram til 1956 har gården Kloster blitt drevet som storgård/herregård av Juel-familien. Rundt 1840 ble restene av det indre klosteranlegget og kirkeruinen revet av løytnant Andreas Juel og nytt våningshus ble bygget av steinen.
I 1956 kjøpte Sunnhordland Folkemuseum klostertunet, som omfatter klosterruinene, våningshuset fra 1841, hageanlegg, naust og brygge. Hovedhuset har senere år blitt restaurert, soverommene oppe i loftsetasjen, kjøkken, stuer og toalett er i dag i god stand. Slik bygningsrestene ligger i dag, avspeiler de det utbygde klosteranlegget slik det lå fra rundt 1300. I norsk sammenheng er Halsnøy kloster særegent ved at det er det ytre anlegget som er bevart og ikke den sentrale klosterfirkanten. Bortsett fra Halsnøy kloster finner vi dette bare ved to andre klosteranlegg i Norge; Selje kloster i Nordfjord og Hovedøya kloster i Oslo.
Cara Delevingne

Skuespiller

Cara Delevingne begynte sin skuespillerkarriere i dramafilmen Anna Karenina (2012). I 2015 fikk hun den kvinnelige hovedrollen Margo Roth Spiegelman i Paper Towns, hvor hun spiller mot Nat Wolff. Hun spiller også i Tulip Fever (2015) og Pan (2015). I 2016 har hun fått en av hovedrollene i storfilmen Suicide Squad, som superskurken Enchantress.
Slaget ved Barnet

Bakgrunn

Richard Neville, 16. jarl av Warwick hadde i 1469 skiftet side i rosekrigene, og i oktober 1470 styrtet han Edvard IV og fikk gjeninnsatt Henrik VI. Warwick hadde så gjort den feil å støtte Ludvig XI av Frankrike i et forsøk på å ta Burgund. Karl I av Burgund gav på sin side støtte til Edvard for å fjerne Warwick. De to sidene hadde likeverdige hærer, men Warwick regnet med støtte fra George, hertug av Clarence, Edvard IVs ambisiøse bror. 
Edvard marsjerte mot London, mens Warwick forble i Coventry hvor han hadde rekruttert soldater. Etter å ha tatt tilbake London marsjerte Edvard nordover og møtte Warwick nær Barnet.

Slagoppstillingen

På lancastrianernes side kommanderte John de Vere, 13. jarl av Oxford høyre flanke, John Neville, 1. marki av Montagu midten og Henry Holland, 3. hertug av Exeter venstre flanke. Styrkene ble stilt opp ut fra veien til Barnet, med venstre flanke på veien. Warwick holdt seg i bakgrunnen med reservene. 
Yorkistene stilte opp med midtseksjonen på veien, kommandert av Edvard IV. Hans bror Richard, hertug av Gloucester kommanderte høyre flanke og William Hastings, 1. baron Hastings kommanderte den venstre.

Slaget

Oxfords styrker slo tidlig inn i yorkistenes venstre flanke, men det var vanskelig for de andre kommandantene å utnytte fordelen på grunn av tett tåke. De to sidene dreide rundt slik at slaglinjene ble liggende parallelt med veien, og i forvirringen brøt det ut strid mellom to lancastrianske avdelinger som feilidentifiserte hverandre. Etter hvert som tåken brøt opp, innså Warwick at slaget var tapt, og mens hans forsøkte å nå frem til hesten sin ble han hugget ned. Hans yngre bror Montagu falt også, antagelig drept av en av Oxfords menn da det ble ropt opp om forræderi.

Etterspill

Samme dag som slaget stod steg Margaret av Anjou og Edward av Westminster i land ved Weymouth og begynte å samle styrker i Wales. Hadde hun vært i stand til å forsterke Warwicks styrker før slaget kunne det hele endt annerledes, men med Edvards seier kunne kongen konsolidere sin posisjon og forberede seg på det endelige oppgjøret, som fant sted i slaget ved Tewkesbury.
Kjellströmelva

Kjellströmelva er den nest største elva på Spitsbergen på Svalbard. Den er rundt 32 km lang og har utspring fra Vråbreen sør for Cösterfjellet. Elva renner i sørvestlig retning gjennom Kjellströmdalen og munner ut i Braganzavågen, som er en bukt i Van Mijenfjorden innerst ved Sveagruva. Kjellströmdalen med tilliggende fjellparti opp til vannskillene tilhører Nordenskiöld Land og Sabine Land i nord og Heer Land i sør.
Kjellströmelva har ei stor sideelv som renner fra nordvest, nemlig Lundströmelva på om lag 23 km. Den munner ut i Kjellströmelvas høyrebredd midtveis, via et stort, vifteformet elvedelta. I sørøst har elva tilførsel fra Ratjørna, en innsjø som dannes av brevannet rett under fronten av Edvardbreen, en av de største breene på denne delen av Spitsbergen.
Elva er oppkalt etter den svenske topografen Carl Johan Otto Kjellström (1855-1913), som kartla dalen første gang. Han var deltaker i Nordenskiöld ekspedisjon til Grønland i 1833, og også i Nathorsts ekspedisjon til Bjørnøya og Spitsbergen i 1898.
Ornithoptera meridionalis

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Ornithoptera meridionalis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Doktor Online

Doktor Online er en norsk møteplass på Internett om helse og livskvalitet.
Ansvarlig redaktør og daglig leder er Eirik Harstad, mens Thor-Øistein Endsjø er medisinsk ansvarlig. Doktor Online AS eies av Hjemmet Mortensen.
Henrik Christiansen (skøyteløper)

Karriere

Henrik Christiansen hadde sin internasjonale debut i verdenscupen i november 2003 på Hamar i Norge. Han ble nummer 9 i EM 2007 Collalbo i Italia og nummer 19 i allround-VM 2007 i Heerenveen i Nederland. Og han tok gull i NM allround i 2005 i Drammen. Christiansen vant verdenscupen lagtempo sammenlagt i 2009/2010-sesongen sammen med Håvard Bøkko, Mikael Flygind Larsen, Fredrik van der Horst og Sverre Lunde Pedersen. 
Henrik Christiansen la opp etter 2010/2011-sesongen.
Rushtid

Rushtid, også kalt rushtrafikk, betegner den tiden av dagen da flest mennesker reiser til og fra arbeid, skole og lignende daglige gjøremål. Tidsrommet er kjennetegnet ved sterkt økende trafikk på veier og i kollektivtrafikken, og denne trafikken overstiger som oftest kapasiteten, som igjen resulterer i kø og trengsel. Rushtiden inntreffer to ganger hver dag; om morgenen og om ettermiddagen, i retning til et sentrum og i retning fra.
I kollektivtrafikken i og rundt de største byene settes det ofte inn egne rushtidsavganger som bare kjører så lenge rushtiden varer, mens det for tog og t-bane gjerne kjøres lengre tog med ekstra vogner. 
Rushtiden inntreffer to ganger daglig, mandag til og med fredag. Morgenrushet varer normalt fra 07:00 til 09:00 og ettermiddagsrushet varer normalt fra 15:00 til 18:00.
Morgenrushet er mer konsentrert enn ettermiddagsrushet, ettersom skoler avslutter dagen tidligere enn de fleste arbeidsplasser og trafikken blir dermed fordelt over en lengre periode. Men det er som oftest flere som reiser i ettermiddagsrushet fordi en gjerne kombinerer ulike gjøremål på vei fra jobb eller skole, som innkjøp og lignende.
Rushtrafikken varierer sterkt fra sted til sted, med mange lokale forskjeller.
Den tredje rushtiden mange viser til beskriver trafikken som midt på dagen tar seg litt opp på grunn av lunchtiden. En tilsvarende tiltagende trafikk skjer også på lørdag mellom 11:00 og 15:00.
Erkeengelkatedralen

Erkeengelkatedralen (Russisk: Архангельский собор) er en kirke i Kreml i Moskva som er viet til erkeengelen Mikael. Den ble bygget mellom 1505 og 1508 av den italienske arkitekten Aleviz Frjazin som erstatning for en eldre og mindre kirke fra 1333. Hovedformen følger russisk tradisjon, slik den blant annet kommer til uttrykk i Uspenskijkatedralen og de eldre katedralene i Vladimir, mens detaljene er italiensk renessanse. Kirken var gravkirke for storfyrstene og tsarene, og kistene deres står spredt utover gulvet. Kistene fra den eldre erkeengelkatedralen ble også overført til den nye. I 1703 flyttet Peter den store hovedstaden til St. Petersburg og der ble Peter og Pauluskatedralen ny gravkirke. Den eneste av hans etterfølgere ble gravlagt i erkeengelkatedralen er Peter II som tilfeldigvis døde i Moskva. På slutten av 1700-tallet begynte sørvegen å slå sprekker. i 1773 bygget man derfor noen massive og svært lite elegante støttepillarer på sørsiden for å hindre veggen fra å rase ut.
Bat Yam

Tidlig historie

Bat Yam ble grunnlagt i 1926 som Bayit VaGan (hebraisk: בית וגן; Hus og hage), for det meste bosatt av ortodokse jøder. I løpet av Palestinaopprørene i 1929 ble Bayit VaGan angrepet av arabiske grupper fra det nærtliggende Jaffa og evakuert av britiske autoriteter før den ble gjenopprettet i 1930. I 1936 ble byen gitt status som lokalstyre, og i 1938 ble byens navn forandret til Bat Yam.

Israelsk uavhengighet

Etter at FN godkjente delingsplanen den 29. november 1947 og den påfølgende borgerkrigen ble Bat Yam utsatt for kraftige angrep fra Jaffa frem til Jaffa overga seg den 13. mai 1948. 
I årene som fulgte etter Israels uavhengighet vokste Bat Yam drastisk på grunn av masseimmigrasjon, og byen oppnådde derfor bystatus i 1958. Ettersom flere og flere immigranter flyttet til byen, dukket det opp sosial-økonomiske problemer. Relative lave priser og stor utbygging i løpet av 1970- og 1980-årene førte til at enda flere emigranter fra lavere sosial-økonomiske samfunnslag, for det meste andre- og tredjegenerasjon av etterkommere etter jødiske immigranter fra arabiske land flyttet inn i byen. Som en etterfølge av dette startet eldre byborgere fra middelklassen å flytte ut av byen, primært til nye forsteder i Rishon LeZion sør for Bat Yam. 
Det bor en relativ stor andel av jøder fra Tyrkia i byen, og den tyrkiske presidenten, Süleyman Demirel, og statsministeren, Tansu Ciller, har derfor besøkt byen flere ganger.

Nylig historie

Bat Yam opplevde nok en gang en periode med sterk befolkningsvekst i de tidlige 90-åra med masseimmigrasjon fra den tidligere Sovjetunionen, hvor mange valgte Bat Yam som sitt nye hjem fordi byen lå i nærheten av de industrielle sentrene i landet, samt relative lave prisene. Immigrasjonen fra Russland hjalp imidlertid ikke på byens sosial-økonomiske problemer, og i begynnelsen av 2000-årene ble bankene i Bat Yam ført ut i en økonomisk krise, og byen var på randen av konkurs. Dette førte til at byen forfalt, og fikk rykte på seg som en by med søppel i gatene og dårlig renovasjon. 
I 2003 ble det valgt en ny borgermester, Shlomo Lahiani, og byens standard økte langsomt, og enkelte områder er allerede forandret. Det er imidlertid fortsatt noen deler av byen som fortsatt er preget av problemene byen hadde noen år tilbake. En lite hasidisk enklave har også festet seg i Bat Yam.

Turisme

At Bat Yam ligger ved Middelhavet gjør byen populær blant strandvandrere. Videre har byen flere museer, inkludert Bat Yams bymuseum Ben Ari og museet Ryback med en samling av malerier av maleren Issachar Ber Ryback. Det er også et museum til minne om den jødiske forfatteren Sholem Asch, som bodde sine siste år i Bat Yam, samt et lite holocaust-museum.
Xscape Dome

Xscape Dome er en stor bygning i Milton Keynes. Den ligner er formet som en åsrygg med én rett side, og kan sees helt fra Olney, omkring tretten kilometer unna. Med fjorten etasjer er den byens nest høyeste bygning.
Bygningen inneholder en skibakke med ekte snø, et kinokompleks med seksten saler, butikker og serveringssteder og en klatrevegg.
Callistemonus

Utseende

En middelsstor (13-18 millimeter), blankt rødbrun til svart hornbille. Hannen mangler horn. Pronotum er tett og kraftig punktert med en markert, rund grop i midten. Dekkvingene har tydelige punktstriper.

Utbredelse

Arten er utbredt i Sør-Afrika (Eastern Cape og Transvaal).
Muleum

Handling

Julie mister foreldrene og broren sin i en flyulykke i Afrika. Av psykologen sin, «psykogeir», får hun i oppgave å skrive dagbok. Boken Muleum er dagboken hennes hvor hun skriver sine følelser og hva som skjer i livet hennes. Hvordan hun lever i det store huset foreldrene eide før med mange penger slik at hun kan gjøre hva hun vil. Krzysztof er den polske flisleggeren hennes og det eneste andre mennesket som bor i huset.
En dag foreslår psykogeir at Julie skal få seg hund og bestevenninen Constance som elsker dyr, liker denne idèen, men Julie vil ikke ha hund.
Julie bestemmer seg for å ta livet sitt. Hun går til en butikk og kjøper det første og beste tauet hun finner. På et teaterstykke skulle hun på slutten ta løkken av tauet rundt halsen og hoppe fra en bokhylle, men dette går ikke som planlagt.
Constance smugler med seg en valp til sykehuset som Julie gir navnet Finch Hatton, fordi en mann som het det (Denys Finch Hatton) døde i et flykrasj i Afrika.
Når hun kommer hjem får hun Krzysztof til å kjøre henne til Gardermoen. Derfra tar hun flyet til København. Hun føler at hun er nærmere foreldrene når hun flyr. Hun reiser mange steder, bare for å kunne være i fly. Hun kommer til Korea der hun oppsøker og blir gravid med Ahn Hyon-Soon som hun så på TV da han var med i OL. Hun reiser så til land som har fått fugleinfluensa i håp at hun blir smittet og dør. Dette går heller ikke slik hun hadde håpet.
Hun reiser deretter til Playa del Inglés hvor hun møter Constance og psykogeir som har blitt et par. Hun møter også Consuelo som lærer henne å fly.
Julie bestemmer seg for å ta livet sitt ved å styrte med flyet, helst i Afrika slik som foreldrene. Dette går heller ikke som planlagt. Hun overlever og ved hjelp av noen liter vann og kjeks skal hun overleve i ørkenen mens hun går mot kysten. Hun vet hun skal dø av vannmangel, og når hun kommer til kysten hvor ingen mennesker bor bestemmer hun seg for at hun vil bare svømme i havet og forsvinne. Hun vil nå leve men om hun ikke gjør det vil hun og barnet dø en mer langsom død. Hun besvimer på veien og en sjåfør finner henne. Hun overlever denne gangen også.
Hun gir fra seg huset og pengene, tar med seg Krzysztof og Finch Hatton til Gdańsk. Der får hun en datter som heter Astrid. Julie bestemmer seg for aldri å fly igjen.
Boken er dermed skrevet full fra perm til perm.
Det siste som står er at Julie skal lære Astrid at museum heter muleum. Uansett hva de andre sier heter det muleum.